

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 940-01/25-01/13

URBROJ: 2140-07-02-25-1

Zlatar, 17. rujna 2025.

**GRAD ZLATAR**

**GRADSKO VIJEĆE**

PREDMET: **Odluka o stjecanju nekretnine k.č.br. 92/10 k.o. Zlatar**

– prijedlog za donošenje

Temeljem članka 28. Poslovnika Gradskog vijeća Grada Zlatara („Službeni glasnik Krapinsko-zagorske županije“ br. 27/13, 17A/21, 54A/21, 24/25) dostavlja se na raspravu i usvajanje prijedlogOdluke o stjecanju nekretnine k.č.br. 92/10 k.o. Zlatar, a koja je u vlasništvu Kulturno prosvjetnog društva „ZLATARJEVE“.

Predmetna nekretnina je kulturno dobro, proglašeno rješenjem ministarstva kulture, uprava za zaštitu kulturne baštine, klasa: up/i-612-08/13-06/0247 03.10.2013, čkbr. 92/10 kao zona b- zona djelomične zaštite povijesnih struktura.

Prema Izvješću o pregledu objekta glede uporabljivosti i stanja konstrukcije utvrđena su konstruktivna oštećenja u vidu površinskih pukotina na nosivim i pregradnim zidovima, oštećenja stropne konstrukcije prizemlja, pomaci na krovnom pokrovu, vidljive šupljine, moguća daljnja procurivanja i oštećenja nosivih dijelova krovišta. Zgrada je proglašena uporabljivom uz preporuku da je potrebna hitna sanacija pokrova krovišta radi sprečavanja procurivanja i daljnjeg ugrožavanja propadanja nosivih elemenata konstrukcije krovišta, sanacije površinskih pukotina nosivih i pregradnih zidova te stropova.

Na temelju dosadašnje prakse javnih poziva za sufinanciranje izgradnje, obnove, održavanja, opremanja ili rekonstrukcije građevina, kao jedan od uvjeta za prijavu tražilo se da je jedinica lokalne ili područne (regionalne) samouprave vlasnik nekretnine za koju se projekt prijavljuje. Nadalje, javni pozivi objavljuju se kao otvoreni postupak u modalitetu trajnog poziva („najbrži prst“) te vremenski ograničen kao otvoreni postupak u modalitetu privremenog poziva („ocjenjivanje kvalitete“).

Sukladno prethodno navedenom, potrebno je prebaciti vlasništvo Kulturno prosvjetnog društva „ZLATARJEVE“, nad nekretninom k.č.br. 92/10 k.o. Zlatar na Grad Zlatar.

Vlasništvo nad predmetnom nekretninom k.č.br. 92/10 k.o. Zlatar, površine109 čhv, odnosno 392 m2, upisano u zk. Ul. 1892 k.o. Zlatar, Zemljišnoknjižnog odjela Zlatar Općinskog suda u Zlataru prenijet će se bez naknade u vlasništvo Grada Zlatara.

Nastavno na prije navedeno predlaže se Gradskom vijeću donošenje akta u prilogu.

GRADONAČELNICA

Jasenka Auguštan-Pentek, bacc.oec.

Prilozi:

- prijedlog Odluke o stjecanju nekretnine k.č.br. 92/10 k.o. Zlatar

- prijedlog Ugovora o darovanju